ועדת הכלכלה, כנסת 15, פרוטוקול מספר 256, 2001-03-06 09:00

חברי הוועדה: יגאל ביבי נחום לנגנטל מוזמנים: אבי גונן תחום טכני אגף הרכב, משרד התחבורה עדה וייס, עו"ד לשכה משפטית, משרד התחבורה צבי יוזנט סמנכ"ל בכיר תנועה, משרד התחבורה רונן ישעיהו מנהל אגף תשתיות ופיתוח, משרד התחבורה חוה ראובני לשכה משפטית רפ"ק אירית מור מדור תאונות דרכים, המשרד לביטחון פנים סנ"צ שולמית שמעון ראש חוליית תעבורה מחלקת התנועה אמיר שביט אגף תקציבים, משרד האוצר רג'ין יהודה-כלף,עו"ד מכס ד"ר יצחק ברלוביץ ראש שירותי רפואה, משרד הבריאות שלום פריינטה ממונה על אמבולנסים, משרד הבריאות שי אילן, עו"ד משרד הבריאות יפעת רווה, עו"ד משרד המשפטים גבריאל אל-חייני קצין בטיחות בתעבורה בירושלים, מגן דוד אדום נתנאל רוטנברג מנהל מחלקת רכב ותחבורה, מגן דוד אדום אהרון פנחס משרד הביטחון רוברט נויפלד יועץ משפטי באט"ל סמי כספי משרד הביטחון מרים גראני-רוזנב לשכה משפטית, משרד החינוך שוש ימין מנהלת אגף והצטיידות, משרד החינוך אהובה גנור מנהלת אגף שירותי תיירות, משרד התיירות תקוה נוימן איגוד הצרכנים מוטי פלדמן מזכיר מועצת המובילים סא"ל יצחק גורביץ רע"ן כלכלה, נציג מתאם הפעולות בשטחים עמיחי בן-דרור מרכז השלטון המקומי נעה בן-אריה מרכז השלטון המקומי נאוה מקובסקי,עו"ד "קרנית" מקסים רקוב משרד ראש הממשלה ד"ר פרץ סגל משרד המשפטים

קצרנית: נושא: 1.

קצרנית: תקנות סימון כלי רכב (מניעת גניבות) (הוראת שעה), התש"ס-2000.

קצרנית: 2.

קצרנית: תקנות התעבורה (תיקון), התשס"א-2000 בדבר איסור הרכבת נוסע על אופנוע.

קצרנית: 3.

קצרנית: תקנות התעבורה (תיקון מס' 6), התש"ס-2000 בדבר הגדרה לאמבולנס, הרחבת סמכויות רשויות התמרור המקומיות, הסעת ילדים באוטובוס, עדכון רשות הרישוי על שינוי כתובת, שירות לנסיעה מיוחדת ורשיון לנסיעת שירות.

קצרנית: 4.

קצרנית: תקנות התעבורה (תיקון מס' 8), התשנ"ג-1993 (תיקון), התשס"א-2000.

קצרנית: 5.

קצרנית: תקנות התעבורה (תיקון מס' 5), התש"ס-2000 בדבר רשיונות נהיגה.

אברהם פורז: תקנות סימון כלי רכב (מניעת גניבות) (הוראת שעה), התש"ס-2000.

אברהם פורז: האם החוק הוא הוראת שעה?

עדה וייס: החוק והתקנות.

אברהם פורז: מה לא אישרנו בפעם הקודמת שטעון אישור עכשיו?

עדה וייס: בתקנה 1 בהגדרת "אמצעי סימון", הוסף בסופה "שיש לו מספר סידורי".

אברהם פורז: לאמצעי הסימון חייב להיות מספר סידורי?

עדה וייס: כן.

עדה וייס: זה מה שמוטבע על החלק.

אברהם פורז: הוא משאיר טביעת אצבע על כל חלק.

אברהם פורז: הכוונה היא שידעו מי סימן.

עדה וייס: נכון.

אברהם פורז: זה אושר.

עדה וייס: בתקנה 7(ד) שינינו את הנוסח.

עדה וייס: הנוסח המתוקן: "בעל מוסך יוודא כי המבקש הוא בעל הרכב הרשום ברשיון הרכב, לפי תעודה מזהה ואם בעל הרכב הרשום הוא תאגיד – לפי ייפוי כח שנתן התאגיד למגיש הבקשה לפעול בשמו ולפי תעודה מזהה של מיופה הכח.

עדה וייס: "

אברהם פורז: איך בעל המוסך יוודא שהתאגיד נתן ייפוי כוח?

אברהם פורז: זאת שאלה מאוד מעניינת.

אברהם פורז: אושר.

עדה וייס: תקנה 10 (א) (6).

עדה וייס: הנוסח המתוקן הוא: "היה המבקש מבטח, או מסר למסמן הצהרה בכתב כי מילא אחר הוראות סעיף 3(א)(1) לחוק.

עדה וייס: "

אברהם פורז: האם יש לכם נוסח סטנדרטי של הצהרה או שתכינו?

עדה וייס: אין נוסח סטנדרטי.

אברהם פורז: אושר.

עדה וייס: בתקנה 21(א) שינינו את הנוסח: "בעל מוסך ידווח למי שקבע המנהל, אחת לחודש, את הפרטים הבאים מתוך רישומיו כמפורט להלן:" לשר אין סמכות לקבוע למי ידווחו אלא רק למנהל.

אברהם פורז: מי זה המנהל?

עדה וייס: מי שימונה.

אברהם פורז: תקראי את הגדרת מנהל.

עדה וייס: "המנהל" – עובד משרד התחבורה ששר התחבורה מינה אותו.

עדה וייס: .

אברהם פורז: הוא רשות מוסמכת.

אתי בנדלר: לא מדובר כאן על זה שהוא ידווח למנהל אלא למי שקבע המנהל.

אתי בנדלר: השאלה היא אם המנהל לא יכול לומר "אני מבקש שבכל מקרה תודיעו לא', ב', ג', ד' ו-ה'".

אברהם פורז: הוא ידווח דיווח אחד.

אתי בנדלר: זה לא עולה מהאמור.

אברהם פורז: אנחנו ניתן לו שיקול דעת מתוך הנחה שזה פקיד בכיר במשרד התחבורה.

אברהם פורז: הוא לא יתן הוראה לדווח ל-50 מקומות.

אברהם פורז: למה דווקא בדואר רשום?

אברהם פורז: למסור את זה אישית לא טוב?

אברהם פורז: צריך לתקן את זה, הגברת וייס, כך שזה יהיה במסירה אישית או בדואר רשום.

עדה וייס: אנחנו לא רוצים שהוא יבוא למשרד וימסור.

אתי בנדלר: אני חושבת על אפשרות ה-e-mail.

אברהם פורז: אז לא ידעו מי.

אברהם פורז: בוא נעשה בדואר רשום או בדרך אחרת שקבע השר.

עדה וייס: אבל לפי החוק את הדרכים לדיווח קובע המנהל ולא השר.

עדה וייס: לשר אין את הסמכות לקבוע את הדרכים.

אברהם פורז: אוקיי, הדיווח ייעשה בדואר רשום או בדרך אחרת שקבע המנהל.

אתי בנדלר: מה סעיף ההסמכה אומר?

עדה וייס: צריך לקבוע בתקנות את הדרכים שעל פיהן מדווחים.

אתי בנדלר: אז שיהיה ככה.

אברהם פורז: תבואו עם תיקון תקנות.

עדה וייס: נוסח תיקון לתקנה 22(א): "נגנב חלק משומש ממי שעיסוקו בהרכבת חלקים משומשים, פירוקם או במסחר בהם, ידווח על כך, באמצעות הטלפון, למי שקבע המנהל תוך 24 שעות מעת היוודע לו דבר הגניבה; מי שקיבל דיווח כאמור ימסור למסמן את פרטי הדיווח מיד עם קבלתו.

עדה וייס: "

אתי בנדלר: איך ידעו כל חייבי הדיווח למיניהם למי צריך לדווח?

אברהם פורז: לשלוח פקס זה לא טוב?

אברהם פורז: הוא יקריא לו? צריך להוסיף את המילים "או בפקסימיליה".

אברהם פורז: אושר.

עדה וייס: נוסח מתוקן לסעיף 23: "מסמן רשאי לגבות תשלום בעד הסימון בסכום שלא יעלה על הסכום שקבע השר לפי סעיף 14(ב) לחוק.

עדה וייס: " החוק קובע שזה באישור ועדת הכלכלה של הכנסת, לכן לא צריך לחזור על זה בתקנות.

אתי בנדלר: כן, אבל אז תצטרכו לבוא עם הסכומים לוועדה.

עדה וייס: בכל מקרה.

אברהם פורז: רבותי, אנחנו מאשרים את התקנות על תיקוניהן כפי שנאמר לעיל, ומאחלים לכם נסיעה טובה ובטוחה בלי גניבות.

אתי בנדלר: מה היתה התחילה בתקנות שאושרו?

אתי בנדלר: אין בעיה עם זה?

עדה וייס: אין בעיה.

אתי בנדלר: כל עוד אין לכם סכומים אתם לא יכולים להתחיל להפעיל את התקנות.

אתי בנדלר: תבדקי את העניין הזה.

אתי בנדלר: זה היה מיום פירסומן?

עדה וייס: זה לא היה מיום פירסומן.

עדה וייס: 2.

עדה וייס: תקנות התעבורה (תיקון), התשס"א-2000 בדבר איסור הרכבת נוסע על אופנוע.

אברהם פורז: ".

אברהם פורז: .

אברהם פורז: לא ירכיב עליו אדם אחר, אלא אם כן מלאו לבעל רשיון הנהיגה האמור שמונה עשרה שנים או אם הוא בעל רשיון נהיגה כאמור חודשיים לפחות, לפי המאוחר.

אברהם פורז: " מי שהוא מתחת לגיל 18 לא יכול להרכיב בכלל, ונהג חדש לא יכול להרכיב חודשיים.

אברהם פורז: אנחנו מאשרים בזה את תקנות התעבורה (תיקון), בדבר איסור הרכבת נוסע על אופנוע.

אברהם פורז: 3.

אברהם פורז: תקנות התעבורה (תיקון מס' 6), התש"ס-2000 בדבר הגדרה לאמבולנס, הרחבת סמכויות רשויות התמרור המקומיות, הסעת ילדים באוטובוס, עדכון רשות הרישוי על שינוי כתובת, שירות לנסיעה מיוחדת ורשיון לנסיעת שירות.

אברהם פורז: הגברת וייס, מה אתם רוצים מאיתנו בתקנות הללו?

עדה וייס: להכניס הגדרה לאמבולנס.

אברהם פורז: מה ההגדרה של אמבולנס?

עדה וייס: "אמבולנס" – רכב מנועי המיועד לפי מבנהו להסעה בשכיבה של הנזקקים להשגחה או טיפול רפואיים בזמן הנסיעה ואשר ניתן לגביו אישור מאת מנהל משר הבריאות או מטעמו".

אברהם פורז: אני רוצה שגם אמבולנס להובלת בעלי חיים יהיה כלול בזה.

יפעת רווה: לא כתוב שלא.

אתי בנדלר: המילה "שכיבה" חיונית?

חוה ראובני: לא כתבנו שהנוסע חייב לשכב.

אברהם פורז: צריך להוסיף את המילים "וכן רכב המיועד להצלת בעלי חיים".

עדה וייס: אבל אז מנהל משרד הבריאות לא מאשר.

צבי יוזנט: זה מנהל משרד החקלאות.

אתי בנדלר: לא הבנתי בשביל מה צריך את המילה "בשכיבה".

חווה ראובני: אין חובה לשכב באמבולנס, אבל זה לא יכול להיות רכב שאי אפשר לשים בו מיטה.

אברהם פורז: הם לא רוצים שזה יהיה מיניבוס.

אברהם פורז: צריך להוסיף "או רכב להסעת בעלי חיים חולים או פצועים".

אברהם פורז: נוסיף הגדרה נוספת: "אמבולנס לבעלי חיים" – אמבולנס.

אברהם פורז: ..

אברהם פורז: לפי אישור של משרד החקלאות.

חווה ראובני: אבל אמבולנס מקבל פטור ממכס.

אברהם פורז: בדיוק זאת הכוונה.

צבי יוזנט: אנחנו לא ניתן לו פנס כחול.

אברהם פורז: תהיה הגדרה נוספת: "אמבולנס לבעלי חיים" – כלי רכב המיועד לפי מבנהו להובלת בעלי חיים חולים או פצועים, ואשר לגביו ניתן אישור מאת מנהל משרד החקלאות".

אברהם פורז: (2) בהגדרת "רכב בטחון", אחרי "של מגן דוד אדום" יבוא "או שניתן לגביו אישור מאת מנהל משרד הבריאות או מטעמו.

אברהם פורז: "

חווה ראובני: שתי ההגדרות שאנחנו מדברים עליהן באות לעגן בחקיקה את מה שמתבצע בלי סמכות חוקית מזה עשרות שנים.

חווה ראובני: למשרד הבריאות יש קריטריונים מקצועיים רפואיים איזה רכב מתאים להיות אמבולנס ואיזה רכב מתאים להיות אמבולנס טיפול נמרץ.

חווה ראובני: זה קשור לציוד, לאבזור, למוקד קשר וכיוצא בזה.

חווה ראובני: בהתאם הם נותנים לרשות הרישוי שרושמת אותם המלצה לאמבולנס רגיל שלא מקבל סטטוס של רכב ביטחון, לא יכול להפעיל סירנה, או המלצה לאמבולנס טיפול נמרץ שמקבל סטטוס של רכב ביטחון.

חווה ראובני: אלה נרשם להם ברשיון הרכב שהם רכב ביטחון, כלומר הם רשאים להתקין סירנה ופנס מהבהב לפי תקנות התעבורה.

אברהם פורז: רכב להובלת נפטרים גם יהיה אמבולנס?

חווה ראובני: יש לו הגדרה נפרדת.

חווה ראובני: לגבי תיקון תקנה 178, כיום יש לנו היתר לנהיגת אמבולנס של מגן דוד אדום ואין רשיון נהיגה מתאים לאמבולנס שהוא לא של מגן דוד אדום.

חווה ראובני: הרעיון הוא להשמיט את המילים "של מגן דוד אדום".

שולמית שמעון: במקום המילה "או" אנחנו מבקשים לכתוב "אמבולנס שניתן לגביו אישור".

אברהם פורז: מה אתם אומרים על ההערה הזאת?

אירית מור: חשוב מאוד להדגיש את נושא ההיתר ממשרד הבריאות שמתייחס להיותו רכב ביטחון.

אירית מור: גם בהגדרה הראשונה וגם בהגדרה השנייה יש אישור.

אירית מור: צריך להגדיר מה מהותו של האישור כפי שמופיע בהגדרה של רכב ביטחון.

חוה ראובני: אנחנו חושבים שזה ברור, אבל אם להם לא ברור אין לנו התנגדות לכתוב את זה.

אברהם פורז: טוב, אז אנחנו נבהיר את זה בהתאם להערה הזאת.

יצחק ברלוביץ: לנו יש בעיה עם התקנות הללו, כי הן מטילות עלינו חובה מבלי לתת לנו אפשרות לבצע אותה.

יצחק ברלוביץ: אין לנו שום מערכת של פיקוח או בקרה שתוכל לעמוד במטלה שהתקנות הללו מטילות עלינו.

יצחק ברלוביץ: מדובר כרגע על כ-400 אמבולנסים.

יצחק ברלוביץ: אם נרצה לתת אישור כמו שצריך, לפקח כמו שצריך אנחנו צריכים אמצעים.

יצחק ברלוביץ: אחת הדרכים היא להטיל על זה אגרה, ושהאגרה הזאת תממן את אותה פעילות שאנחנו צריכים לעשות.

יצחק ברלוביץ: כל פעילות אחרת במצב הזה היא להטיל עלינו משימה שבשמיכה המאוד מאוד מתוחה שאנחנו נמצאים בה היא פשוט בלתי אפשרית.

אברהם פורז: זאת טענה מעניינת אבל היא לא לעניינינו.

אברהם פורז: אני לא בודק אף פעם אם יש כיסוי תקציבי או לא.

אברהם פורז: אני מניח שברגע שהמטלה תוטל תמצא הדרך.

יצחק ברלוביץ: אתה לא שואל אם יש כוונה ליישם את התקנות הללו.

אברהם פורז: במסגרת ההתמודדות שלכם מול גורמי האוצר וכל האחרים, תגידו שהטילו עליכם מטלה בהתאם לתקנות הללו.

אתי בנדלר: ההערה לגבי המילה "או" לא מסתדרת כל כך עם הדברים, משום שרכב ביטחון מוגדר היום כרכב של מגן דוד אדום שמה שמוצע להוסיף לגביו זה את המילים "או שניתן לגביו אישור".

אירית מור: צריך להיות "אמבולנס שניתן לגביו אישור".

אתי בנדלר: נכון, "או אמבולנס שניתן לגביו אישור".

עדה וייס: תקנה 18 לתקנות התעבורה נתנה סמכות לרשות תמרור מקומית.

עדה וייס: אנחנו מבקשים בתקנה 18(ב) להרחיב את הסמכויות של רשויות תמרור מקומיות, ולאפשר להן הצבת תמרורים וקביעת תמרורים ללא הסכמה של רשות תמרור מרכזית, למעט תמרורים שעוסקים בתחבורה ציבורית – תחנות, אוטובוסים, מוניות.

אברהם פורז: עד היום זה היה ברשות תמרור מרכזית?

אברהם פורז: תני לי דוגמה של תמרור שאתם רוצים להעביר לרשות תמרור מקומית.

רונן ישעיהו: תמרורי עצור.

אברהם פורז: איך מורכבת רשות תמרור מקומית?

אברהם פורז: מה ההרכב שלה?

רונן ישעיהו: בדרך כלל ראש הרשות הוא גם רשות תמרור מקומית כאשר יש כמה חריגים.

אברהם פורז: אנשי משרד התחבורה הם חלק מרשות תמרור מקומית?

רונן ישעיהו: לא.

עדה וייס: רשות תמרור מקומית זה מי שרשות תמרור מרכזית מסמיכה אותו להיות רשות תמרור מקומית.

עדה וייס: מדובר בכל ראשי הרשויות המקומיות, מהנדסים, מע"צ.

אברהם פורז: ונניח רשות מקומית מציבה תמרור שלדע

אברהם פורז: תכם לא צריך להיות.

עדה וייס: לפי תקנה 17 יש סמכות לרשות תמרור מרכזית להתערב.

אתי בנדלר: זאת אומרת שכל הסדרי התנועה שהיום נמצאים בתחום רשות מקומית, למעט כל הקשור בתחבורה ציבורית, יהיו בסמכותה של רשות תמרור מקומית?

עדה וייס: מדובר על רשות שקיבלה הסמכה לכך בכתב.

אתי בנדלר: לרשות תמרור מקומית יהיו כל הסמכויות בתחום קביעת הסדרי תנועה.

אברהם פורז: את זה אנחנו מאשרים.

עדה וייס: אנחנו מבקשים לתקן את תקנה 84(ז).

עדה וייס: בעקבות תביעה בבית המשפט המחוזי בתל-אביב, מינה שר התחבורה ועדה לבדיקת הסעת ילדים באוטובוס.

עדה וייס: התקנה מאפשרת כיום הסעה באוטובוס עד 70 נוסעים כאשר יושבים 3 ילדים עד גיל 14 באותו ספסל.

עדה וייס: בעקבות הוועדה הוחלט לצמצם את האפשרות הזאת, ולאסור להסיע 3 ילדים במושבים מסויימים באוטובוס.

עדה וייס: מדובר על מושבים מאחורי הנהג, על מושבים שאחרי שתי הדלתות ועל המושבים האחרונים שבסוף האוטובוס.

אברהם פורז: האם אפשר היום שלושה?

מוטי פלדמן: בכל מושב.

אברהם פורז: עכשיו אתם אומרים שיש מקומות שאסור שזה יהיה.

עדה וייס: נכון.

אברהם פורז: התקנה מאושרת.

חווה ראובני: תקנה 214 מדברת על כתובת מחייבת של נהג.

אברהם פורז: ומה היה כתוב קודם?

חווה ראובני: היום כתוב שהכתובת היא הכתובת האחרונה שמסר האדם בבקשה למתן או חידוש רשיון.

חווה ראובני: בפועל אנשים לא באים לעדכן כתובות.

חווה ראובני: רשות הרישוי נסמכת על הכתובות במרשם האוכלוסין, ששם יש חובה סטטוטורית.

אברהם פורז: מה תהיה הכתובת אחרי התיקון?

חווה ראובני: הכתובת שהוא מסר או הכתובת שהוא עדכן במרשם האוכלוסין.

אברהם פורז: מאושר.

אתי בנדלר: אתם מציעים שהכתובת תהיה במאגר נתוני הנהגים במשרד התחבורה.

אתי בנדלר: למיטב ידיעתי המונח הזה איננו מוגדר.

אתי בנדלר: אני לא יודעת ממה מורכב מאגר נתוני הנהגים במשרד התחבורה.

אתי בנדלר: מצד אחד אתם אומרים שהכוונה היא לסמוך על הנתונים של מרשם האוכלוסין, ומצד שני תקנה 13 מחייבת כל אדם לעדכן אתכם בפרטים שלו.

אתי בנדלר: נניח שאני ילדה טוב ואני באה ומעדכנת אתכם ולא את משרד הפנים.

חווה ראובני: אנחנו מסתמכים על הכתובת האחרונה שיש אצלינו.

אתי בנדלר: מאיפה זה נובע?

אתי בנדלר: זה לא מה שכתוב בתקנה.

אברהם פורז: יש להם מאגר נתונים ממוחשב שמסתמך על הכתובת האחרונה שנמסרה, או על כתובת שהגיעה ממקור אחר.

אברהם פורז: חובתו של בעל הרכב לוודא שהכתובת הנכונה תהיה במאגר.

אברהם פורז: הוא לא דאג לזה, הוא התרשל, שלחו את זה למקום שהוא לא קיבל, זאת בעיה שלו.

אתי בנדלר: מהו מאגר נתוני הנהגים במשרד התחבורה?

אתי בנדלר: אתם משתמשים במונח לא מוגדר.

אתי בנדלר: אינני יודעת מאיפה הוא צץ ומה הוא כולל.

אתי בנדלר: אם תגדירו שזה מאגר המבוסס על נתונים שנהגים מסרו לכם או משרד הפנים מסר לכם ואתם משתמשים תמיד בנתון האחרון, הכל מצויין ויפה.

אתי בנדלר: אם אני, למשל, מעדכנת אתכם בהתאם לחובה שאתם מטילים עלי בתקנה 13, ואתם לא שולחים לכתובת שעדכנתי אתכם אלא לכתובת אחרת לפי מה שיש במשרד הפנים, שאותו לא עדכנתי, יראו בזה מסירה?

אברהם פורז: בעיני כן.

חווה ראובני: גם את משרד הפנים חובה לעדכן.

אברהם פורז: אני רוצה שכל אזרח ימלא את חובתו.

אתי בנדלר: אבל מילאתי את חובתי.

צבי יוזנט: חלקית.

אברהם פורז: אנחנו נכתוב "מאגר הנתונים הממוחשב מטעם משרד התחבורה המבוסס על נתונים המצויים בידי משרד התחבורה.

אברהם פורז: .

אתי בנדלר: אני מבקשת שתכלל בתקנות הגדרה של מאגר נתוני נהגים כך שזה תמיד יהיה המידע האחרון שהתקבל ממקור מוסמך שהעביר את המידע.

אברהם פורז: אם עידכנת אותם אז אין בעיה.

אתי בנדלר: אבל הם לוקחים את הכתובת הלא מעודכנת ממשרד הפנים למרות שאותם עדכנתי.

אברהם פורז: אם ככה זה בסדר גמור, כי אדם צריך לעדכן גם את כתובתו במשרד הפנים.

אתי בנדלר: כיועצת משפטית של הוועדה אני מביעה את דעתי שיש כאן חריגה מסמכות.

אתי בנדלר: אדוני יחליט מה שהוא רוצה.

אברהם פורז: "מאגר הנתונים הממוחשב" – מאגר נתונים ממוחשב המתנהל במשרד התחבורה לגבי נתוני נהגים.

יפעת רווה: לפי מה שאתה אומר, אם יש טעות במשרד התחבורה זה לא מעניין אף אחד כי כתוב בחוק שזה מאגר הנתונים.

אברהם פורז: זה לא נכון.

אברהם פורז: אם מישהו הלך ודיווח ומשום מה זה לא נקלט במחשב, משרד התחבורה לא יעניש אותו על כך.

אברהם פורז: הם יבטלו לו אם הוא דיווח.

אברהם פורז: הסיכוי שזה יקרה הוא אפסי, כי בדרך כלל הדברים נעשים במערכות on line.

יפעת רווה: בעניין של עבירות קנס כתוב במפורש בחוק "אלא אם כן יש טעות שיסודה ברשויות המדינה".

יפעת רווה: קורה שיש טעויות, ולכן רק את ההסתייגות הזאת אני מבקשת להוסיף.

אברהם פורז: זה צריך להיות ברור בנוסח שאם האדם מילא את חובתו, דיווח והמשרד לא קלט, לא יעמידו אותו לדין.

יפה רווה: אלא אם כן יש טעות.

יפה רווה: .

אברהם פורז: אנחנו נוסיף "אלא אם כן יש טעות שמקורה ברשויות המדינה".

אברהם פורז: בעיני אדם צריך לדווח גם למשרד התחבורה, גם למשרד הפנים, גם לרשות השידור וגם לעירייה.

אברהם פורז: אם הוא לא דיווח לכל המקומות, מצידי שיאכל אותה.

אתי בנדלר: המשמעות היא שאם לא דיווחתי לרשות השידור אני אענש ברשות התחבורה.

אברהם פורז: אם דיווחת למשרד הפנים, לא דיווחת לתחבורה ואת כביכול גרה בשתי כתובות, זאת בעיה שלך.

אברהם פורז: אני רוצה שאזרחים יהיו ממושמעים.

אתי בנדלר: אני תמהה אם הדרך הנכונה להטיל משמעת על האזרחים היא דרך תקנות התעבורה.

אברהם פורז: זה דבר מאוד חינוכי.

אתי בנדלר: אני מבקשת להביא לידיעת הממונה על חקיקת המשנה, שהיושב-ראש אישר את התקנה אבל לדעת היועצת המשפטית של הוועדה יש כאן חריגה מסמכות.

שולמית שמעון: הבעיה היא שאנחנו מדברים על מספר מאגרים – מאגר נהגים, מאגר רכב.

שולמית שמעון: כשאדם משנה כתובת במאגר נהגים, מאגר הרכב לא מתעדכן באופן אוטומטי.

שולמית שמעון: אנחנו נשענים על הקבצים של משרד התחבורה.

שולמית שמעון: אלינו מגיעה הטענה "אם עדכנתי את קובץ הנהגים, למה נשלח לי הדוח בקובץ רכש"?

שולמית שמעון: אני צריכה להתמודד כל פעם מול קבצים אחרים.

אברהם פורז: אין לנו מערכות כל כך משוכללות שיודעות הכל.

אברהם פורז: אם למשרד התחבורה יהיה בעתיד מערכת כזאת חכמה שיכולה לעדכן בו זמנית, בסדר, אבל כל עוד יש את המערכות היותר פרימיטיביות, הוא יצטרך לדווח לכל אחד בנפרד.

צבי יוזנט: שולמית, את זה תעלי במשרד התחבורה, נדמה לי שזה פתור.

חווה ראובני: מזה שנה או שנתיים גם קובץ רכב מתעדכן.

אברהם פורז: אם זה פתור זה טוב, ואם זה לא פתור שיודיע.

אברהם פורז: אוקיי, זה מאושר.

עדה וייס: משנת 1993 אסור להסיע במונית מסוג זוטובוס בנסיעות מיוחדות אלא רק בקווי שירות.

אברהם פורז: מה ההגיון של התקנה הזאת?

עדה וייס: זה כדי למנוע מאנשים שקיבלו רשיון לנסיעה מיוחדת לפתוח קווי שירות פיראטים.

אברהם פורז: מה איכפת לכם אם אני רוצה לנסוע ספיישל בזוטובוס?

עדה וייס: זה אסור.

אברהם פורז: למה?

עדה וייס: כי אנשים הקימו קווי שירות פיראטים.

עדה וייס: לפי התקנות היום מי שהיה רשום עד 1993 רשאי להמשיך ולהסיע בזוטובוס בנסיעות מיוחדות אם יש לו רשיון לזה.

עדה וייס: אנחנו מבקשים היום לתקן את התקנה כך שיהיה אסור להסיע נוסעים בזוטובוס בנסיעות מיוחדות.

אברהם פורז: למה?

עדה וייס: זה בעקבות בג"ץ של בעל זוטובוס.

אברהם פורז: מה יקרה אם אחד שיש לו קו שירות ביום יעשה ספיישלים בלילות?

אברהם פורז: מה האסון הלאומי?

אברהם פורז: התקנה לא מאושרת.

אברהם פורז: אדם שקיבל רשיון למונית יכול לעשות מה שהוא רוצה.

אברהם פורז: תפסיקו עם הדבר הזה.

אברהם פורז: אני מבקש משר התחבורה החדש לקיים דיון בעודף הרגולציה בענף המוניות.

נחום לנגנטל: אתה לא נותן את האפשרות הזאת למי שיש לו אוטובוס.

אברהם פורז: אפשר לבטל לזוטובוסים קווים, כלומר לעשות את הכל מסודר.

אברהם פורז: מה הבעיה שאחד שקיבל קו שירות יעשה נסיעות ספיישל?

נחום לנגנטל: למשרד התחבורה אין תשובה למה נהג טרנזיט לא יכול לעשות נסיעות ספיישל.

אברהם פורז: תגידו לשר התחבורה החדש שיש בקשה מטעם הוועדה שיקיים על זה דיון.

אברהם פורז: כרגע תשאירו את המצב הנוכחי.

אברהם פורז: אחרי שתקיימו דיון עם השר תחזרו אלינו.

אברהם פורז: אתם לא מסבירים למה נהג הזוטובוס לא יכול לעשות ספיישל בלילה.

נחום לנגנטל: אני רוצה לחזור לתקנה 84.

נחום לנגנטל: העיקרון שיושבים שלושה ילדים במושב באוטובוס זה עיקרון שכל אנשי הבטיחות אומרים שהוא נורא ואיום.

אברהם פורז: עזוב, זה חוסך כסף.

נחום לנגנטל: בגלל שסעיף ההסעות במשרד החינוך מוגבל, באו ואמרו: "אנחנו נעשה דברים לא בטיחותיים כי זה חוסך הרבה כסף לקופת המדינה".

נחום לנגנטל: זאת היתה הטענה של אגף התקציבים.

אברהם פורז: הם מציעים לצמצם את זה.

נחום לנגנטל: אני מבקש רוויזיה על תיקון תקנה 84.

עדה וייס: תקנה 461 לתקנות התעבורה קובעת שנהג לא יסיע נוסע מעורער בנפשו.

עדה וייס: אנחנו מבקשים למחוק את התקנה הזאת.

אברהם פורז: מאושר.

נעה בן-אריה: האם תקנה 18 תהיה מיום הפירסום?

עדה וייס: ודאי.

נעה בן-אריה: האם ניתן לעשות תחילה קצת יותר מאוחרת על-מנת לאפשר לרשויות התמרור המקומיות להתארגן בהתאם?

עדה וייס: מדובר על כל רשות תמרור מקומית שקיבלה הסמכה לכך מרשות התמרור המרכזית, לא על כל רשויות התמרור המקומיות.

עדה וייס: אני חושבת שזה יהיה לטובת

עדה וייס: כם אם זה יחול מיום הפירסום.

לאה ורון: אבל הם מבקשים מועד להארך.

צבי יוזנט: ממילא זה כפוף לאישור המפקח על התעבורה.

צבי יוזנט: רשות שלא תהיה מוכנה לא תקבל אישור.

אתי בנדלר: יש רשויות תמרור מקומיות שהוסמכו כרשויות תמרור.

אתי בנדלר: .

צבי יוזנט: לא לצורך זה.

אתי בנדלר: האם ההסמכה היא לביצוע פעולות מסויימות?

צבי יוזנט: כל הסמכויות הנוספות שנותנים להן היום.

אתי בנדלר: האם בכתב ההסמכה מודיעים לרשות תמרור מקומית: "את מוסמכת לבצע פעולות אלה ואינך מוסמכת לבצע פעולות אחרות, או שמא משניתנת הסמכה לרשות כרשות תמרור מקומית היא מוסמכת לעשות את כל הפעולות שרשות תמרור מוסמכת לעשות?

עדה וייס: היא מוסמכת לעשות את כל הפעולות שהן..

נחום לנגנטל: עדה, תתני להם הארכה של 3 חודשים.

יפעת רווה: בסדר.

יפעת רווה: תחילתן של כל התקנות 30 יום מיום פירסומן, למעט תקנה 2 שתחילתה 90 יום מיום פירסומה.

אברהם פורז: אוקיי, זה אושר.

אברהם פורז: מי בעד רוויזיה על תקנה 3?

אברהם פורז: ה צ ב ע ה בעד – 2 נגד - 0 הרוויזיה אושרה.

נחום לנגנטל: יש בעיה לגבי הנושא של הסעת ילדים.

אברהם פורז: אבל זה בכיוון הנכון.

נחום לנגנטל: כל מומחי הבטיחות הם נגד העניין של 3 ילדים בספסל.

נחום לנגנטל: ביום שיתקינו חגורות בטיחות באוטובוסים, לא יהיו 3 חגורות בטיחות במושב אחד.

אברהם פורז: יתכן שאם כלי הרכב בנוי מלכתחילה להסעת ילדים..

נחום לנגנטל: אין כזה דבר.

אברהם פורז: חבר הכנסת לנגנטל, אם לא מאשרים את התקנה, אז ממשיכים לשבת שלושה בספסל בלי מגבלה.

אברהם פורז: ככה לפחות ממזערים את הנזק.

נחום לנגנטל: בוא תגיש יחד איתי הצעת חוק פרטית, האומרת שבהסעת ילדים לא ישבו יותר מ-2 ילדים בספסל.

אברהם פורז: חבר הכנסת לנגנטל, אני חייב לחשוב על ההיבט הכספי של הדבר הזה.

אברהם פורז: אם זה יעלה את תקציבי ההסעה.

אברהם פורז: .

נחום לנגנטל: מדובר על מאות אלפי ילדים שנוסעים בסכנה.

אברהם פורז: אבל הסכנה שלהם, נדמה לי, זה בגלל שאין חגורות, לא בגלל ששלושה יושבים בספסל.

עדה וייס: זה אולי לא נוח, אבל זה בטיחותי.

נחום לנגנטל: עדה, גם אני וגם את לא אנשי מקצוע.

עדה וייס: היתה ועדה.

אברהם פורז: זה כסף.

נחום לנגנטל: מדובר על הבטיחות של הילדים.

נחום לנגנטל: אם ההסעה לא מלאה, איכשהו מסתדרים, אבל אם ההסעה מלאה, ה' ירחם.

אברהם פורז: באוטובוס נוסעים גם בעמידה.

נחום לנגנטל: ברגע שלילד קטן אין מקום ישיבה אז הוא מסתובב, משתולל.

נחום לנגנטל: זה מה שקורה בהסעות.

נחום לנגנטל: יש פציעות אין סופיות.

נחום לנגנטל: היו לנו השנה 10 ילדים הרוגים בהסעות.

אברהם פורז: חבר הכנסת לנגנטל, התקנה הולכת בכיוון הנכון.

אברהם פורז: אם לא נאשר אותה, נשארת התקנה הקודמת שהיא עוד יותר גרועה.

אברהם פורז: אני מציע שתיזום דיון בוועדת המשנה לעניין בטיחות בדרכים בנושא הסעת ילדים.

נחום לנגנטל: כל תוצאה שלא תהיה, נצטרך בסופו של דבר לעשות חוק.

אברהם פורז: מאחר והתקנה הולכת בכיוון הנכון אין ברירה אלא לאשר אותה.

יפעת רווה: אני רוצה להציע ניסוח לעניין של מאגר הנתונים.

אברהם פורז: מה הניסוח?

יפעת רווה: "הכתובת הרשומה במרשם האוכלוסין של משרד הפנים, אלא אם כן הנהג עדכן את משרד הרישוי בכתובתו החדשה".

אברהם פורז: האם כשאדם מעדכן את משרד הפנים בכתובת מסויימת ולא מעדכן את משרד התחבורה, אוטומטית זה מחייב את משרד התחבורה להתעדכן?

אברהם פורז: אני לא בטוח.

חווה ראובני: אנחנו נעזר בכתובת שיש במרשם האוכלוסין, אלא אם הנהג אומר לנו אחרת.

אברהם פורז: זה לא שאתם תעזרו, זה מחייב אתכם.

חווה ראובני: אנחנו עושים את זה ממילא.

חווה ראובני: אנחנו כיום אחת לשבועיים או חודש מקבלים קובץ ממשרד הפנים עם עדכוני כתובות, עם עדכוני פטירות.

אברהם פורז: אם זה ככה אז אין לי בעיה.

חוה ראובני: אנחנו מקבלים מהם את המידע הזה כבר הרבה שנים.

לאה ורון: אדוני היושב-ראש, האם מה שהוחלט זה שזה יהיה לפי הכתובת הרשומה במרשם האוכלוסין אלא אם עדכן הנהג את משרד הרישוי בכתובת אחרת?

אברהם פורז: כן.

עדה וייס: תקנה 8 מותנת באישור תיקון לתקנה 276א שלא אושרה בתקנות הקודמות.

אברהם פורז: אוקיי, זה נופל.

עדה וייס: תיקון מס' 5 בא להחליף את ההוראות הקיימות בעניין המרת רשיון נהיגה זר.

עדה וייס: זה בעקבות פסק דין שניתן בבית המשפט העליון לפני כמה שנים.

אברהם פורז: 216(א) "רשות הרישוי רשאית לתת למבקש רשיון נהיגה שבידו רשיון נהיגה זר כמשמעותו בתקנה 562, שהוא בר תוקף, שדרגתו מקבילה לאחת מהדרגות המנויות בתקנות 176 עד 187 – רשיון נהיגה בדרגה המקבילה לדרגת רשיון הנהיגה הזר שלו, אם נתקיימו בו כל אלה: תנאי הגיל האמורים בתקנות 188 עד 190;"

צבי יוזנט: הוא יכול לנהוג עד שנה ברשיון הלאומי שלו בתנאי שהגיל מתאים.

צבי יוזנט: אחרי שנה הוא חייב לעבור לרשיון ישראלי.

אברהם פורז: זאת אומרת שילד בן 14 שמגיע מטקסס לא יכול.

צבי יוזנט: נכון.

אברהם פורז: "עמד בבדיקות רפואיות כאמור בתקנות 191 עד 201;" למה בדיקות רפואיות?

אברהם פורז: שהוא לא עוור?

עדה וייס: אולי ראייתו השתנתה מאז שהוא הגיע לארץ.

אברהם פורז: זה צריך להיות כמו כל נהג רגיל שיש לו רשיון.

אברהם פורז: אתם לא צריכים לעשות לו משהו מיוחד.

צבי יוזנט: עדה, זה רק הראייה?

אברהם פורז: האם יש מדינות שאתם חושבים שעיוורים נוהגים בהן?

אברהם פורז: צבי יוזנט: יכול להיות שצריך לצמצם את זה פה.

אברהם פורז: מה אומר 191 עד 201?

אברהם פורז: גברת וייס, תעשו תקנה שיהיה שיקול דעת.

אברהם פורז: במקרים שיש חשד לבריאותו אפשר לשלוח אותו לבדיקה.

אברהם פורז: אל תעשו את זה כללי.

אברהם פורז: לא צריך לשלוח כל עולה חדש לבדיקה.

צבי יוזנט: מקובל.

אברהם פורז: מאושר.

אברהם פורז: (3) "לעניין הדרגות המנויות בתקנות 176 עד 179 – עמד גם במבחן שליטה;"

צבי יוזנט: מבחן שליטה זה לא טסט, זה לראות אם הוא שקרן.

אברהם פורז: זה גם בשיקול דעת, לא?

צבי יוזנט: לא.

צבי יוזנט: מבחן שליטה הוא חובה.

אברהם פורז: מה זה תקנות 176 עד 179?

חווה ראובני: זה הדרגות של אופנועים ומשאית מתחת ל-15 טון.

אברהם פורז: לאחד שבא עם רשיון לאופנוע מחו"ל אתם רוצים לעשות מבחן שליטה?

אברהם פורז: למה?

צבי יוזנט: אחרי שנה.

צבי יוזנט: מדובר על מי שנשאר פה.

אברהם פורז: אל תעשו עודף בירוקרטיה.

אברהם פורז: לעולה חדש שהגיע עם רשיון לאופנוע מחו"ל, נהג שנה פה אתם רוצים לעשות מבחן שליטה?

חווה ראובני: התחילו עם מבחני השליטה בשנת 1994 כאשר נואשו מלבדוק רשיונות נהיגה מזוייפים.

חווה ראובני: אמרו: לא משנה לנו איך הוא השיג את הרשיון, אנחנו נבדוק אם הוא יודע לנהוג".

צבי יוזנט: גם בגרמניה עושים מבחני שליטה.

אברהם פורז: מה עוד חוץ מאופנוע?

צבי יוזנט: רכב פרטי ומשאית עד 15 טון.

אברהם פורז: כל עולה חדש עובר מבחן שליטה?

צבי יוזנט: כן.

צבי יוזנט: זה במקום לבדוק אם זה מזוייף וזה במקום לבדוק אם הוא רימה.

אברהם פורז: כמה אנשים נכשלו במבחני השליטה בשנים האחרונות?

אברהם פורז: לדעתי אף אחד לא נכשל.

צבי יוזנט: אחרי שהוא נכשל 3 פעמים במבחן שליטה הוא הולך לטסט רגיל.

צבי יוזנט: אנחנו נותנים לו את הצ'אנס.

צבי יוזנט: אני חושב שחסכנו פה בירוקרטיה.

לאה ורון: היושב-ראש רוצה לחסוך עוד בירוקרטיה.

צבי יוזנט: אבל אם הרשיון שלו מזוייף ,הוא לא יודע לנהוג, מה אני אעשה איתו?

צבי יוזנט: עובדה היא שאין על זה צעקות.

אברהם פורז: אתה מתעלל בציבור גדול של עולים שנהגו בארץ מוצאם.

אברהם פורז: עם הרשיון הלאומי שלו הוא יכול היה לנהוג שנה ולהרוג את כולם, עכשיו אתה מבקש ממנו מבחן שליטה.

צבי יוזנט: זה ברוב העולם כך.

צבי יוזנט: כשאתה בא בתור תייר אתה יכול לנהוג עם הרשיון שלך.

צבי יוזנט: גם כשאתה נוסע לצרפת אתה יכול לנהוג שנה ברשיון הישראלי.

צבי יוזנט: אחרי שנה אתה צריך להמיר אותו לרשיון צרפתי.

אברהם פורז: מי שנהג שנה, גם אם לא היה לו רשיון הוא כבר יודע לנהוג.

צבי יוזנט: אתה לא יכול לעשות את זה אוטומטית.

צבי יוזנט: אנחנו גם הגדרנו מה זה מבחן שליטה.

צבי יוזנט: זה לא 35 דקות, זה 10 דקות.

צבי יוזנט: זה פשוט לראות שהוא לא שקרן.

חווה ראובני: יש גם עניין כלכלי.

חווה ראובני: יש כאלה שבאים עם רשיון מחו"ל לא בגלל שהם רוצים לנהוג איתו אלא כדי לקנות רכב בפטור ממסים.

אברהם פורז: רבותי, אני מבקש שתביאו לישיבה הבאה את מי שממונה על העניין, כי אני רוצה לדעת כמה מבחני שליטה נעשים בשנה.

צבי יוזנט: לא יהיה לך את הנתון הזה.

צבי יוזנט: יש לנו רישום של טסטים.

אברהם פורז: אין לכם רישום על מבחני שליטה?

צבי יוזנט: זה רשום, אבל זה לא ממוחשב.

אברהם פורז: אני רוצה לשמוע חוויות על מבחן השליטה.

צבי יוזנט: עשינו את ההוראה לפני שנה.

אברהם פורז: תבין, בשביל אחד שרימה אתה מטרטר עשרות אלפי אנשים ומשפיל אותם.

צבי יוזנט: אבל לא המצאנו את הגלגל, זה קיים בכל העולם.

אברהם פורז: אני רוצה להסביר פנים לעולה.

אברהם פורז: אני לא רוצה להכביד עליו בכלום, אלא אם כן אני מוכרח.

חווה ראובני: התקנות האלה נוגעות גם לעובדים זרים, גם לתיירים.

אברהם פורז: משעה שאדם יכול לנהוג בארץ עם הרשיון הזר שנה, לעשות לו מבחן שליטה בתום שנה זה מגוחך.

צבי יוזנט: לפעמים הוא לא נוהג, הוא רק מחזיק אותו.

אברהם פורז: אני רוצה לקבל נתונים.

אברהם פורז: אני לא מאשר את זה.

פרץ סגל: גם בארצות הברית וגם באנגליה אתה יכול לנהוג עד שנה עם הרשיון הלאומי שלך.

פרץ סגל: הרשיון הישראלי הוא לא דבר שניתן באופן אוטומטי כתוצאה מזה שאתה בא.

אברהם פורז: אני מוכן לגבי עובדים זרים ולגבי תיירים שזה כן יהיה.

אברהם פורז: אני רוצה קליטת עליה קלה במדינה.

אברהם פורז: אני לא רוצה שאדם שנהג ברוסיה, יש לו רשיון נהיגה יצטרך לעבור תהליך של השפלה.

עדה וייס: עולה יכול לנהוג חצי שנה ברשיון הלאומי שלו.

אברהם פורז: רבותי, אני מוכרח לקבל נתונים.

אברהם פורז: מי שהולך להיות נהג מקצועי צריך לעבור את זה, זה בסדר.

אברהם פורז: (ד) זה בסדר.

שולמית שמעון: ההפנייה בכותרת בסעיף קטן (ד) זה מבחנים כאמור בתקנת משנה (א), לא (ב).

אברהם פורז: תבדקו את זה יחד עם היועצת המשפטית.

אברהם פורז: מה זה הגדרת איזור?

עדה וייס: "איזור" – איזור כמשמעותו בסעיף 1 לתוספת לחוק הארכת תוקפן של תקנות שעת חירום, העבירות בשטחים המוחזקים.

עדה וייס: ." יש היום הגדרות אחרות לאיזור בעקבות הסכם הביניים.

עדה וייס: אנחנו מבקשים לקבוע הגדרה חדשה.

עדה וייס: אנחנו מפרידים את חלק ט לשני חלקים: חלק ט, וחלק ט1.

אברהם פורז: הבנתי.

אברהם פורז: הלאה.

עדה וייס: "מי שאינו תושב ישראל ובידו רשיון נהיגה זר בר תוקף יראו אותו כבעל רשיון נהיגה בר תוקף בישראל, בדרגה המקבילה לדרגת רשיון הנהיגה שלו, אם נתקיימו בו כל אלה.."

אברהם פורז: אוקיי, הלאה.

אברהם פורז: למה אפשרתם רק שישה חודשים לאזרח ישראלי או תושב ישראל?

אברהם פורז: אני מבקש שזה יהיה שנה.

פרץ סגל: אנחנו ביקשנו את התיקון הזה.

פרץ סגל: כיוון שהם לא בדקו, אנחנו מבקשים לאשר את שתי האפשרויות.

אברהם פורז: שנה לשניהם.

אברהם פורז: אנחנו לא נפלה את הישראלים לעומת הזרים.

אברהם פורז: למה תקנות 568א ו574 בטלות?

עדה וייס: משום שהן נכנסות לפרק הבא.

עדה וייס: אנחנו מבקשים להוסיף "בתקנה 564(1) לתקנות העיקריות – במקום תקנה 567ב(3) יבוא 578א(א)".

אברהם פורז: בסדר.

יצחק גורביץ: הנוסח של 578 גורף מידי.

יצחק גורביץ: אם יווצר מצב, למשל, שהרשות מחליטה שרשיון הנהיגה לא יהיה בערבית, לפי מה שמופיע פה אנחנו צריכים לקבל את המצב הזה.

יצחק גורביץ: למעשה, ייכנס לפה נהג פלסטיני והשוטר לא ידע אם יש תוקף או אין תוקף לרשיון.

יצחק גורביץ: כנ"ל יכול לקרות לגבי הרשיונות של הרכב.

אברהם פורז: האם אתה מכיר את סעיף 38 להסכם הביניים?

יצחק גורביץ: כן.

אברהם פורז: ד"ר סגל, האם זה יהיה לגיטימי אם נאמר בתקנה "ובלבד שיש תרגום לאנגלית"?

פרץ סגל: זה מתחייב מתוך ההסכם.

פרץ סגל: ההתחייבות של הרשות הפלסטינית בעניין הזה היא לשמור על הפורמט הקיים.

אברהם פורז: אנחנו נאמר בצורה מפורשת שזה חייב להיות גם באנגלית.

פרץ סגל: זה מה שכתוב בסעיף 38.

אברהם פורז: הם יכולים להעתיק את המודל שלנו.

צבי יוזנט: אתה לא יכול לחייב אותם לעשות את המודל שלנו.

פרץ סגל: המשמעות של הדבר תהיה שאם הוא לא יבוא עם רשיון באנגלית יראו את זה כאילו הרשיון לא בר תוקף.

פרץ סגל: אנחנו לא רוצים שזה יהיה המצב, כי התוצאה תהיה שהוא נוסע בישראל ללא רשיון.

פרץ סגל: לא זאת הכוונה.

פרץ סגל: אם רוצים לקבוע את ההוראות המינהליות על הפלסטינים, צריך לקבוע את זה בהוראה מפורשת שאומרת "רשיונות של פלסטינים לישראל יהיו מותנים בא',ב',ג'".

יצחק גורביץ: אנחנו היינו ממליצים לא לקשור את התקנה הזאת לסוגייה של הסכם הביניים.

יצחק גורביץ: יכול להווצר מצב של אי בהירות משפטית לגבי הסכם הביניים.

יצחק גורביץ: בסופו של דבר אם זה לא תקף אז כל ההוראה לא תהיה תקפה.

יצחק גורביץ: בנוסף צריך לתת סמכות לשר התחבורה להפעיל שיקול דעת בנושא הזה, כי לפי ההוראה הזאת אין סמכות לשר התחבורה לשנות הוראות.

אברהם פורז: רבותי, אני חושב שהפתרון צריך להיות שתושבי האיזור יוכלו לנהוג בישראל בהתאם לכללים שקובע שר התחבורה.

סגל פרץ: יש פה את הכללים.

אברהם פורז: הכללים צריכים להיות כך: א.

אברהם פורז: יש לו רשיון בר תוקף שהוצא על ידי הרשות הפלסטינית.

אברהם פורז: ב.

אברהם פורז: לרשיון יש תרגום לאנגלית או לעברית.

אברהם פורז: זה לא צריך להיות מבוסס על הסכם הביניים אלא כהוראה בפני עצמה.

יצחק גורביץ: אבל גם פה יש בעיה, כי מראש אתה קובע שרשיון בר תוקף יכול לקבל ילד בן 16 ברשות אם אין שם הגבלת גיל.

אברהם פורז: ברשות אין מגבלת גיל?

אברהם פורז: ברשות נותנים רשיון מתחת לגיל 18?

יצחק גורביץ: אני מכיר את הרשות היום, אני לא יודע מה יקרה בעוד מספר חודשים.

יצחק גורביץ: ככלל הם עומדים בסטנדרטים.

יצחק גורביץ: בגלל שהקשרים שלנו איתם מתמעטים, אנחנו לא יכולים לדעת אם הם עוברים את הטסטים כמו שצריך.

אברהם פורז: אנחנו לא נלך, לדעתי, על התנערות מוחלטת מההסכם שנחתם.

אברהם פורז: אני מציע שהתקנה תהיה שתושב זה וזה, שיש לו רשיון זה וזה מטעם הרשות הפלסטינית יהיה רשאי..

צבי יוזנט: יראו אותו כבעל רשיון נהיגה זר.

אברהם פורז: בתנאיש הוא מתורגל.

פרץ סגל: היום התוצאה היא שהמשטרה לא יכולה לרשום דוחות ולא מקבלים פיצויים, כי רואים את אותם נהגים כאילו הם חסרי רשיונות בר תוקף.

פרץ סגל: אנחנו רוצים להסדיר את המצב הקיים כמו שהוא.

פרץ סגל: ההצעה שלנו היא להסדיר את זה רטרואקטיבית, כי זה מצב שקיים מאז הסכם עזה ויריחו, כלומר נוסעים בפועל בישראל עם רשיונות ורכבים פלסטיניים.

אברהם פורז: אם יש תאונת דרכים שמעורבת בה מכונית פלסטינית, צריך לתבוע אותם שם?

פרץ סגל: תלוי.

פרץ סגל: הנהג הישראלי תובע פה, והנהג הפלסטיני תובע שם.

אברהם פורז: מה קורה להולך רגל ישראלי?

פרץ סגל: הולך רגל ישראלי צריך לתבוע את הנהג הפלסטיני שם באמצעות קרנית.

אברהם פורז: וקרנית משלמת?

אברהם פורז: נניח שנפגעתי בתאונת דרכים על ידי משאית פלסטינית מהשטחים, ואני מגלה שחברת הביטוח היא בשכם, מה אני אמור לעשות?

נאוה מקובסקי: אתה לא צריך לתבוע אותם בשכם, אתה יכול לתבוע אותם פה.

אברהם פורז: תבענו אותם בבית משפט בתל-אביב וניתן פסק דין נגדם, מה אז?

נאוה מקובסקי: סעיף 12ד(1) לחוק הפלת"ד נותן לזה פתרון.

נאוה מקובסקי: אם חברה פלסטינית לא התגוננה, או התגוננה וחדלה להתגונן, קרנית נכנסת לתמונה בפרוצדורה מסויימת שהסעיף קבע אותו, משלמת, והמדינה מחזירה ומתקזזת עם הרשות.

אברהם פורז: גם נזקי רכוש?

נאוה מקובסקי: לא, אני מדברת רק על הגוף.

צבי יוזנט: אנחנו לא יודעים איך הם נותנים היום רשיונות.

צבי יוזנט: מי יבדוק במשרד הרישוי שזה עומד לפי סעיף 38?

יצחק גורביץ: אתה צריך לחשוב מה יקרה אם תתן למאות נהגים פלסטינים עם רכבים לא תקינים להסתובב פה.

יצחק גורביץ: הביטוח הוא משני.

אברהם פורז: ככל שהמתיחות הבטחונית תגבר, הסיכוי להמצאותם פה הולך וקטן.

אברהם פורז: אנחנו חייבים להתייחס לזה במישור הסביר.

אברהם פורז: אתה נותן גם לאנשים ממקומות אחרים לנהוג.

אברהם פורז: אני מציע שהרשיון יהיה מוכר פה כמו כל רשיון שניתן על ידי מדינה זרה, ובתנאי שיהיה לו תרגום לאנגלית או לעברית.

יצחק גורביץ: לנו יש סמכות לאפשר לנהג פלסטיני לנהוג ברכב ישראלי, ברכב צהוב ואף אחד לא יעצור אותו.

יצחק גורביץ: ברגע שנתנו לו את הרשיון והוא עולה על רכב ישראלי, אף אחד לא יעצור אותו.

אברהם פורז: מי שקיבל רשיון בתחומי הרשות הפלסטינית, כאילו קיבל אותו במדינה זרה שאנחנו מכירים ברשיון הנהיגה שלה.

אברהם פורז: מטעמים אדמיניסטרטיביים אנחנו מבקשים שיהיה לו תרגום או לעברית או לאנגלית.

אברהם פורז: לגבי היתרים שלא ניתנו שם ומקורם במקומות אחרים, זה צריך להיות בשיקול דעת של שר התחבורה.

אברהם פורז: לפי איך שהדברים נראים כרגע, מספר הפלסטינים שינהגו בכבישי ישראל לא יהיה מספר כל כך גבוה.

מקסים רקוב: נכון לעכשיו, לפי הנוסח הקיים של התקנות ולפי הנוסח המוצע, תושב השטחים יכול לבוא למשרד הרישוי הישראלי ,לעבור את מבחני הנהיגה ולקבל רשיון ישראלי.

מקסים רקוב: בנוסף לכך הוא יכול לקחת את הרשיון שהוא קיבל ברשות הפלסטינית, לבוא למשרד הרישוי ולהמיר אותו ברשיון ישראלי.

מקסים רקוב: אם הוא לוקח את הרשיון הישראלי הזה, נוהג ברכב צהוב, אף אחד לא יבדוק את תעודת הזהות שלו.

אברהם פורז: לכל תושבי מזרח ירושלים יש לוחיות צהובות.

מקסים רקוב: תושבי מזרח ירושלים הם תושבי ישראל.

אברהם פורז: אבל הם פלסטינים עויינים, לא?

מקסים רקוב: הם תושבי ישראל.

אברהם פורז: אבל אתה מדבר על החלק הבטחוני מטעם משרד ראש הממשלה.

מקסים רקוב: אני מדבר מטעם מטה המלחמה בטרור.

אברהם פורז: אם אתם מוכנים שכל תושבי מזרח ירושלים יסעו עם לוחיות צהובות.

אברהם פורז: .

מקסים רקוב: הם תושבי ישראל.

מקסים רקוב: אנחנו לא יכולים לעשות שום דבר בעניין הזה.

אברהם פורז: ועוד איך אתם יכולים.

אברהם פורז: יכולתם בקלות לגבי מזרח ירושלים לעשות הסדר אחר.

מקסים רקוב: אנחנו לא יכולים.

מקסים רקוב: אנחנו יכולים לעשות את זה רק לגבי השטחים.

אברהם פורז: מה הבעיה לגנוב מכונית עם לוחיות צהובות?

מקסים רקוב: מכיוון שעכשיו אנחנו מכירים ברשיון שלהם, שניתן בתחומי הרש"פ כרשיון תקף בישראל, אין שום סיבה שבעולם שהם ימירו את הרשיון שלהם ברשיון ישראלי, או יגשו למבחני נהיגה ויקבלו את הרשיון הישראלי.

אברהם פורז: אתם מסכימים?

צבי יוזנט: זו בעיה פוליטית.

אברהם פורז: יש לך בעיה לראות בהם תיירים?

חווה ראובני: אבל תיירים יכולים להמיר רשיון.

אברהם פורז: בואו נשנה את התקנה כך שהם יוכלו לנהוג ברשיונות שלהם עם תרגום לעברית או לאנגלית.

אברהם פורז: אם משווים את מבחן השליטה לבעיה הבטחונית, אז הבעיה הבטחונית היא בעלת משקל הרבה יותר משמעותי.

אברהם פורז: אני מדבר על המחסום.

אברהם פורז: אם משווים את השליטה ברכב אל מול הזיהוי של האיש כמפגע פוטנציאלי, עדיף שלא יסתובב עם רשיון ישראלי.

אברהם פורז: הטענה על פניה נראית נכונה, תנסחו אותה בהתאם.

מקסים רקוב: אנחנו מבקשים לא לבטל את ההוראה שהוא יצטרך את האישור של המפקד הצבאי גם לצורך נהיגה ברכב פלסטיני בתחומי הקו הירוק.

פרץ סגל: זה לא קיים היום.

פרץ סגל: צריך למחוק את המילים "על אף האמור בתקנת משנה (א)" בסעיף קטן (ב), כדי שלא יתפרש שוב פעם שזה פוגע בתוקף הרשיון.

אברהם פורז: לא.

אברהם פורז: כל היתר זה בסדר.

אברהם פורז: אני מוכן לאשר בכפוף להערות, רק תנסחו את זה עם היועצת המשפטית.

אברהם פורז: היועצת המשפטית של הוועדה תעבור על הנוסח שלכם, תבדוק את זה מול הפרוטוקול של הוועדה, והיה וזה תואם את מה שהחלטנו, תפרסמו.

פרץ סגל: אנחנו עושים את התקנות הללו רטרואקטיבית מזמן חתימת ההסכמים.

אתי בנדלר: מה זה אומר?

פרץ סגל: היום בפועל טוענים שאין רשיון.

פרץ סגל: .

אברהם פורז: יכול להיות שהם יטענו שההחלטה של הרטרואקטיביות של התקנות היא בלתי חוקתית.

פרץ סגל: על זה יתקפו אותנו בבג"ץ.

אברהם פורז: מאחר ואני לא רוצה לתת כלי לטיעונים פורמליסטיים, שמטרתם להתחמק מאחריות, אנחנו נקבל את המלצתכם ונאשר את התקנות למפרע.

אתי בנדלר: מאיזה מועד?

אברהם פורז: תגידו לנו מתי נחתמו ההסכמים.

אברהם פורז: תעבירו לנו, בתיאום עם משרד המשפטים, את המועד שההסכמים האלה נחתמו.

אברהם פורז: אולי הם לא נכנסו לתוקף בו ביום.

אברהם פורז: תעבירו לנו מהמועד שהם היו אמורים להכנס לתוקף.